FolkOrg

FolkOrg – organisasjon for folkemusikk og folkedans er en norsk interesseorganisasjon for utøvere av folkemusikk og folkedans og for folk tilknyttet bransjen.

Organisasjonen ble stiftet lørdag 21. november 2009 som en sammenslutning av Landslaget for Spelemenn (LfS) (stiftet 1923) og Norsk Folkemusikk- og Danselag (NFD) (stiftet 1987). FolkOrg er en landsomfattande livssynsnøytral og partipolitisk uavhengig interesseorganisasjon med åpent medlemskap.  Organisasjonen har i dag ca 5000 enkeltmedlemmer og 150 lokale spellemannslag. Organisasjonen har som formål å arbeide for folkemusikken og folkedansen i Norge ved å styrke deres rolle og vilkår i samfunnet. Styreleder er Kristian Ihle Hanto. Daglig leder er Aslak Brimi.

Virksomhet
Organisasjonen driver blant annet disse prosjekta

 Bladet Folkemusikk – det eneste folkemusikkbladet i Norge
 Nettstedet www.folkemusikk.no – felles nettportal for folkemusikkfeltet i Norge
 Landskappleiken – årlig samling og konkurranse i folkemusikk
 Landsfestivalen i gammaldansmusikk – årlig samling og konkurranse for gammaldans i Norge
 Folkelarm – bransjetreff for folke- og verdensmusikk. Inkludert utdeling av Folkelarmprisen
 Årbok for norsk folkemusikk – fagutgivelse om norsk folkemusikk
 INTRO-folk – talentkonkurranse for unge folkemusikere

 Eksterne lenker 



Kategori:Norsk folkemusikk
Kategori:Norske kulturorganisasjoner
Kategori:Norske interesseorganisasjoner
Kategori:Organisasjoner etablert i 2009